[{"text_idx": "#000000", "text": "\u00a35,000 gan ScottishPower i godi arian i hosteli Wrecsam"}, {"text_idx": "#000002", "text": "Mae gan The Wallich tri o eiddo preswyl yn Wrecsam sy\u2019n cynnig llety diogel a dros dro i bobl sy\u2019n wynebu digartrefedd."}, {"text_idx": "#000003", "text": "Ar draws y tri eiddo, mae The Wallich yn cynnig 22 o welyau i bobl sy\u2019n ddigartref. Mae gan bob eiddo ystafell ymolchi a chyfleusterau cegin a rennir, ac mae gan bob preswylydd fynediad i weithiwr cymorth."}, {"text_idx": "#000004", "text": "Mae The Wallich yn cefnogi gweithwyr i helpu preswylwyr i ddatblygu sgiliau byw\u2019n annibynnol sydd eu hangen i gynnal tenantiaeth a chael mynediad i wasanaethau eraill megis gofal iechyd, budd-daliadau, hyfforddiant ac addysg."}, {"text_idx": "#000007", "text": "Bydd y talebion yn cael eu gwario yn ystod sesiwn gyda\u2019u gweithiwr cymorth. Byddant yn gallu prynu eitemau hanfodol i\u2019w hunain neu brynu eitemau personol i wella eu gofod byw yn yr hostel."}, {"text_idx": "#000008", "text": "Mae bod ar waha\u0302n i gymdeithas yn un o\u2019r rhesymau pam y gall pobl ddigartref ei chael hi\u2019n anodd symud ymlaen."}, {"text_idx": "#000010", "text": "Bydd rhan o\u2019r rhodd yn prynu dau deledu clyfar a thanysgrifiadau Netflix ar gyfer ardaloedd cymunedol yn yr eiddo preswyl."}, {"text_idx": "#000011", "text": "Y nod yw creu gofod niwtral, mannau normalrwydd a sgwrs achlysurol."}, {"text_idx": "#000014", "text": "\u201cMae\u2019r elusennau hyn yn gwneud gwaith da iawn yn y cymunedau rydyn ni\u2019n eu gwasanaethu, felly gobeithio bydd y rhodd hwn yn ategu\u2019r gefnogaeth y mae The Wallich yn ei rhoi."}, {"text_idx": "#000015", "text": "\u201cMae gennym weithwyr sy\u2019n byw a gweithio yng Nghymru, felly roedd hi\u2019n bwysig iddyn nhw ein bod ni\u2019n rhoi i elusen leol, yn enwedig yr adeg hon o\u2019r flwyddyn.\u201d"}, {"text_idx": "#000017", "text": "\u201cRydyn ni\u2019n ddiolchgar iawn o fod wedi cael ein dewis i dderbyn y rhodd caredig hwn gan ScottishPower."}, {"text_idx": "#000018", "text": "\u201cGall y gaeaf fod yn adeg anodd bob blwyddyn, ond eleni, mae\u2019r argyfwng costau byw yn faich mawr ar aelwydydd ledled Cymru, gan gynnwys y bobl rydyn ni\u2019n eu cefnogi yn Wrecsam."}, {"text_idx": "#000019", "text": "\u201cBydd y rhodd hwn yn helpu i leddfu\u2019r baich ychydig drwy alluogi ein cleientiaid i brynu eitemau dros eu hunain a\u2019u cartrefi. Diolch eto i ScottishPower a\u2019i weithwyr am roi no\u0302l i\u2019r gymuned.\u201d"}, {"text_idx": "#000021", "text": "Mae\u2019n gweithio gydag o leiaf 7,000 o bobl bob blwyddyn ar dai, camddefnyddio sylweddau, iechyd meddwl, lles, cyflogaeth a mwy i helpu i dorri\u2019r cylch digartrefedd."}, {"text_idx": "#000022", "text": "Mae The Wallich yn credu bod gan bobl sy\u2019n profi digartrefedd a phobl sydd mewn perygl o ddod yn ddigartref anghenion cymorth amrywiol a gwahanol."}, {"text_idx": "#000023", "text": "Mae tystiolaeth yn dangos bod adferiad llwyddiant yn gallu elwa ar fyw mewn Amgylchedd Deallus o ran Seicoleg (PIE)."}, {"text_idx": "#000024", "text": "Rydym eisiau darparu gwasanaethau arloesol sy\u2019n deall trawma a pharu pobl hyd eithaf ein gallu i ddarparu\u2019r cymorth sy\u2019n addas iddyn nhw."}, {"text_idx": "#000025", "text": "Adroddiad Bwlch Cyflog rhwng y Rhywiau"}]